**Turussa 19.5.2022**

**Hyvä kummi,**

Muistat varmaankin vuosien takaa pienen lapsen kastetilaisuuden. Kastejuhlassa rukoiltiin yhdessä hänen perheväkensä kanssa Jumalan varjelusta ja kaikkea hyvää tuolle lapselle. Tuo pieni sylilapsi on vuosien kuluessa kasvanut nuoreksi ja tänä vuonna hän käy rippikoulua. Hän on rakentamassa omaa elämäänsä rippi­koulussa saatavista rakennusaineista. Tulevaisuus avautuu eteen kiehtovana ja samalla pelottavana. Nuori tarvitsee edelleen vierellä kulkevan aikuisen tukea, esimerkkiä ja rukousta.

Sinua kutsutaan taas tähän tärkeään tehtävään kummilapsesi rippijuhlaan. Sa­moin kuin otit hänet kastemaljan ääreltä kantaaksesi uskon ja elämän tietä, saat nyt saatella häntä Jumalan alttarille jatkamaan omin askelin alkamaansa taivalta.

Messun puolivaiheilla, konfirmaatio-osassa, pappi kutsuu nuoret alttarille konfirmoitaviksi. Ensin nuoret lausuvat yhdessä seurakunnan kanssa uskontunnustuksen, jonka jälkeen heidät siunataan alttarilla. Tässä vaiheessa pappi pyytää kummia tulemaan alttarille siunaamiseen mukaan. Kummi asettuu kummilapsensa taakse seisomaan, asettaa toisen kätensä nuoren pään päälle samanaikaisesti papin kanssa, joka lausuu siunauksen. Kun kaikki rippikoululaiset on siunattu, kummit palaavat takaisin paikoilleen.

Kummin näin osallistuessa rippijuhlaan haluamme muistaa hänen tehtäväänsä nuoren tukijana ja esirukoilijana. Jos kummi ei pääse paikalle, niin tehtävässä voi toimia myös vanhempi/huoltaja tai sisarus.

**Kummilapsesi konfirmaatiojumalanpalvelusta vietetään sunnuntaina**

**10.7.2022 klo 12.30 Henrikinkirkossa (Peltolantie 2, 20720 Turku).** Kummin on hyvä saapua kirkolle jo hyvissä ajoin. Ennen konfirmaatiomessun alkua tulevat vielä ohjeet, miten siunaaminen tapahtuu. Tilaisuus kestää noin 45 minuuttia

Jos sinulla on jotain kysyttävää, ole rohkeasti yhteydessä!

Ystävällisin terveisin

**Lilli Jussila Peter Eriksson**

**Lilli Jussila** **Peter Eriksson**

**nuorisotyönohjaaja seurakuntapastori**

**p. 040 341 7380 p. 040 341 7167**

**lilli.jussila@evl.fi peter.eriksson@evl.fi**